Tasleḍt i nexdem i tririyin n Remḍan Uǧudi, i d-yessufɣen annuɣ yettembiwiwlen Ɛicuca; nufad d akkken ttexmam-is icudd ɣer tutlayt d yedles amaziɣ, d wamek ara t-yesnerni s ttawilat imecṭaḥ i yesɛa. Akken daɣen i yettwali tutlayt-is d tamerkantit ger tutlayin nniḍen, d ayen i t-yeǧǧan ur yesɛi ula d ugur di leqdic-is, aladɣa ayen yeɛnan tutlayt imi iḥemmel anadi di teqbaylit-is, ɣef waya i yesɛa iswi n uselmed n teqbaylit iṣeḥḥan i yeqbayliyen s umata, aladɣa timucuha i yessen netta, i yebɣa ad tent-isɛeddi i tsutwin i d-iteddun s ubrid n wannuɣen yettembiwilen, am wakken daɣen i yesɛa iswi n usekcem n wawalen imaynuten ur ssinen ara yemdanen, am wawal (Ɛicuca) i yebɣan ad d-yini (La Rebèlle) s tefransist, ma d iswi-s ameqqran ad yeqqim d asnerni n yedles d tutlayt n teqbylit i iḥemmel aṭas s leqdicat yecban wigi.